.45 Auto Rim

PerzhioùDoare korf an douilhezbourled, eeunDoare skeiñe-kreizBro orinProduer orinPeters Cartridge CompanyBloavezh krouidigezh1920MuzulioùØ bannadell11,5 mmØ kolier11,90 mmØ korf an douilhez11,96 mmØ strad13,09 mmTevder ar strad2,1 mmHirder an douilhez22,87 mmHirder ar gartouchenn32,12 mmPerzhioù allPouez ar vannadell10 - 15 gTizh o vont e-maez V0230 - 320 m/sGwask ar gazoù d'ar muiañ1.200 barEnergiezh ar vannadell358 - 531 JEmorsLPLezennRummad e Bro-C'hallB
Ar .45 Auto Rim (anv metrek : 11,43 × 23 mm R) zo ur munision armoù-dorn deveret eus ar c'halibr .45 ACP e 1920 45 Auto-Rim, Arme et Passion (lennet d'an 11/01/2025) .

 Istor hag implij 
Ne veze ket produet a-walc'h a Colt M1911, pistolenn standart an U.S. Army, pa grogas ar Stadoù-Unanet gant ar Brezel-bed Kentañ e 1917. Divizet e voe neuze lakaat produiñ daou revolver heñvel a-walc'h an eil ouzh eben, anvet M1917, ha produet gant an embregerezhioù Colt ha Smith & Wesson. Evit aesaat pourveziañ ar soudarded war an talbenn e fellas d'an arme e vije kambret ar revolver-mañ e .45 ACP, evel ar bistolenn standart, met ne oa bourled ebet d'ar c'hartouchennoù-mañ, ha ranket e voe sevel ur c'hlip hanterloar evit gellet kargañ anezhe en daboulin TAYLOR Chuck, The .45 Auto Rim (diell, lodenn 1), Guns Magazine, miz Gwengolo 2000 (lennet d'an 11/01/2025).

E 1920 e ijinas an embregerezh stadunanat Peters Cartridge Company ar gartouchenn .45 Auto Rim, a oa mui-pe-vui ur .45 ACP dezhi ur bourled. Anvet e voe .45 Auto Rim. Un tamm primoc'h eo he boled evit hini ar .45 ACP. Daoust d'an M1917 bezañ poblek er Stadoù-Unanet er bloavezhioù 1920 ha 1930, ne reas ket berzh ar .45 Auto Rim abalamour e oa aezet kavout klipoù hanterloar azasaet evit ar .45 ACP. En XX kantved e voe kinniget un nebeut revolverioù all kambret e .45. Hiziv-an-deiz e vez c'hoazh produet douilhezioù .45 Auto Rim gant Remington Ammunition Brass war lec'hienn Remington Ammunition (lennet d'an 11/01/2025), ha puilh eo an niver a voledoù .45 gwerzhet war ar marc'had, setu eo aes adkargañ e-unan kartouchennoù .45 Auto Rim TAYLOR Chuck, The .45 Auto Rim (diell, lodenn 2), Guns Magazine, miz Gwengolo 2000 (lennet d'an 11/01/2025). Un dornad embregerezhioù er bed evel Corbon a brodu kartouchennoù klok.

 Revolverioù kambret e .45 Auto Rim 
 revolverioù M1917
 Smith & Wesson Model 25 (1955)
 Smith & Wesson Model 625 (1989)

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Munisionoù SUA
Rummad:Kalibroù armoù-tan